wickkiey/tamil-wikipedia-chunked huggingface dataset:
# சிறிய இந்தியக் கீரி

## பரவலும் வாழிடமும்

### கரீபியனில் அறிமுகம்

1872ஆம் ஆண்டில், கரும்புத் தோட்டங்களில் கருப்பு (*ராட்டசு ராட்டசு* மற்றும் பழுப்பு எலிகள் (*ரா. நார்வெஜிகசு*) ஆகியவற்றைக் கட்டுப்படுத்த இந்தியாவிலிருந்து ஒன்பது சிறிய இந்தியக் கீரி ஜமேக்காவில் அறிமுகப்படுத்தப்பட்டன. இவை சில மாதங்களுக்குள் மீண்டும் இனப்பெருக்கம் செய்தன. 1800களில், ஹவாய் மற்றும் பிஜி போன்ற பல பசிபிக் தீவுகளில் கரும்புத் தோட்டங்கள் நிறுவப்பட்டன. கரும்பு எலிகளை ஈர்த்தது, இதனால் பரவலான பயிர் இழப்பு ஏற்பட்டது. 1870ஆம் ஆண்டில் டிரினிடாட் சிறிய இந்தியக் கீரிகளை அறிமுகப்படுத்தப்பட்டன. எலிகளைக் கட்டுப்படுத்தும் இம்முயற்சிகள் வெற்றி பெறவில்லை. 1870 முதல், பயிர்ச் சேதத்தைக் குறைக்க கியூபா, லா எசுப்பானியோலா, ஜமைக்கா, புவேர்ட்டோ ரிக்கோ, செயின்ட் க்ரோயிக்சு, யு. எசு. விர்ஜின் தீவுகள் உள்ளிட்ட பெரிய அண்டிலிசு தீவுகள் அனைத்திலும் இது அறிமுகப்படுத்தப்பட்டது. இந்த அறிமுகம் பூர்வீக விலங்கினங்களில் எதிர்மறையான தாக்கத்தை ஏற்படுத்தியது. ஏனெனில் உள்ளூர் ஊர்வனவற்றின் எண்ணிக்கை (பச்சைப் பேரோந்தி-*இகுவானா இகுவானா*) வெகுவாகக் குறைந்தது. தரையில் கூடமைத்து முட்டையிடும் பறவைகள், நிலப்பரப்பு இகுவானா மற்றும் *கூட்டியாக்கள்* மற்றும் *சோலெனோடன்கள்* போன்ற சிறிய பாலூட்டிகளும் பாதிக்கப்பட்டிருக்கலாம். இருப்பினும், எந்தப் பாலூட்டி வேட்டையாடுபவர்களும் இல்லாத நிலையில் பூர்வீகப் பறவைகளையும் இக்கீரிகள் வேட்டையாடின. முட்டைகள் மற்றும் ஆமைக் குஞ்சுகளை உட்கொள்வதற்காகப் பச்சை கடல் ஆமைகளின் கூடுகளையும் கீரி சோதனையிட்டன.
# சிறிய இந்தியக் கீரி

## பரவலும் வாழிடமும்

### ஒகினாவாவில் அறிமுகம்

சிறிய இந்தியக் கீரி 1910ஆம் ஆண்டில் ஒகினாவா தீவிலும், 1979ஆம் ஆண்டில் அமாமி ஓசிமா தீவிலும் அறிமுகப்படுத்தப்பட்டது. இது நச்சு குழி விரியன் *புரோட்டோபோத்ரோப்சு பிளாவோவிரிடிசு* மற்றும் பிற 'தீங்குயிரிகளைக்' கட்டுப்படுத்துகிறது.
# சிறிய இந்தியக் கீரி

## பரவலும் வாழிடமும்

### டால்மேசியன் தீவுகளில் அறிமுகம்

சிறிய இந்தியக் கீரி 1910ஆம் ஆண்டில் ஆத்திரிய-அங்கேரிய விவசாய அமைச்சகத்தின் உத்தரவின் பேரில் மல்ஜெட் தீவில் அறிமுகப்படுத்தப்பட்டது. தனிமைப்படுத்தலுக்குப் பிறகு, ஏழு ஆண் நான்கு பெண் கீரிகளும் கோவேடாரிக்கு அருகே விடுவிக்கப்பட்டு, 1921 மற்றும் 1927க்கு இடையில் கொர்சுலா, பெல்ஜெசாக், ப்ராக் மற்றும் சோல்டா ஆகிய இடங்களில் அறிமுகப்படுத்தப்பட்டது. கொம்பு விரியன் (*வைபரா அம்மோடைட்சு*) எண்ணிக்கை 20 ஆண்டுகளில் கணிசமாகக் குறைந்தது. மேலும் கீரிகள் வசிக்கும் மற்றும் புலம்பெயர்ந்த பறவைகள் மற்றும் வீட்டுக் கோழி வேட்டையாடத் தொடங்கின. 1970ஆம் ஆண்டில், கீரி கவாரில் வசித்து விரைவாகப் பரவியது. இது பராக் மற்றும் சோல்டாவில் உயிர்வாழவில்லை. ஆனால் இது சியோவோ வாழ்ந்தது. கீரி தீங்குயிரியாக கருதப்படுகிறது. ஆனால் அறிமுகப்படுத்தப்பட்ட காட்டுப்பன்றிகள் இதன் எண்ணிக்கையினைக் குறைக்க உதவவில்லை.
# சிறிய இந்தியக் கீரி

## நடத்தையும் சூழலியலும்

சிறிய இந்தியக் கீரி சுமார் 12 வெவ்வேறு குரல் ஓசைகளை வெளியிடுகிறது.
# சிறிய இந்தியக் கீரி

## நடத்தையும் சூழலியலும்

### உணவு

பாக்கிதானில், சிறிய இந்தியக் கீரி முதன்மையாகத் தட்டாரப்பூச்சி, வெட்டுக்கிளி, பிள்ளைப்பூச்சி, தரை வண்டுகள், மூலைவிட்ட பூச்சிகள் மற்றும் எறும்புகள் உள்ளிட்ட பல பூச்சிகளை உணவாகக் கொள்கிறது. இது சிறிய பாண்டிகூட் எலி (*பாண்டிகோட்டா பெங்காலென்சிசு*), வீடுகளில் காணப்படும் எலி, ஆசிய மூஞ்சூறு உள்ளிட்ட சிறு பாலூட்டிகளையும் வேட்டையாடுகிறது.
# சிறிய இந்தியக் கீரி

## நடத்தையும் சூழலியலும்

### நோய்கள்

வடக்கு ஒகினாவா தீவில் உள்ள சிறிய இந்தியக் கீரிகள் *லெப்டோசுபிரா* மற்றும் *எசரிக்கியா கோலி* எதிர்உயிர்மி எதிர்ப்பு விகாரங்களால் பாதிக்கப்பட்டுள்ளன.சிறிய இந்தியக் கீரி புவேர்ட்டோ ரிக்கோவில் வெறிநாய்க்கடி நோய் திசையன் ஆகும். ஆனால் மனிதர்களுக்குப் பரவுவது குறைவாக உள்ளது.
# அடிலாக்சு

***அடிலாக்சு*** (*Atilax*) என்பது சதுப்பு நிலக் கீரி * (அடிலாக்சு பாலுடினோசசு*) என்ற ஒற்றை உயிருள்ள சிற்றினத்தைக் கொண்ட கீரி பேரினமாகும். சதுப்பு நிலக் கீரியின் மூதாதையர்களாக இருக்கக்கூடிய ஒரே ஒரு புதைபடிவச் சிற்றினமும் தென்னாப்பிரிக்காவில் அறியப்படுகிறது.  
*அடிலாக்சு* என்ற பேரினப் பெயர் 1826ஆம் ஆண்டில் பிரெடெரிக் குவியர் என்பவரால் அறிமுகப்படுத்தப்பட்டது.  
*அடிலாக்சு* சிற்றினங்கள் தனிமையில் வாழ்பவை. இது இரவாடுதல் வகையினைச் சார்ந்த பகுதி நீர்வாழ் பாலூட்டிகளாகும். இவை ஈரநிலங்களில் வாழ்கின்றன. மீன், ஓட்டுமீன்கள், தவளைகள் மற்றும் சிறிய பாலூட்டிகளை உணவாகக் கொள்கின்றன.
# சலனோயா

**சலனோயா** (*Salanoia*) என்பது மடகாசுகரில் தற்போது விவரிக்கப்பட்டுள்ள இரண்டு சிற்றினங்களைக் கொண்ட *யூப்லெரிட்* ஊனுண்ணி பேரினமாகும். *சலனோயா* என்ற பெயர் *சலானோ*விலிருந்து பெறப்பட்டது. இது *சலானோயா கான்கோலர்* சிற்றினத்தின் உள்ளூர் பெயர்களில் ஒன்றாகும்.  
*வோண்ட்சிரா* என்பது ஒரு மலகசி வட்டார மொழிப் பெயராகும். இது ஒரு சில உள்ளூர் சிற்றினங்களான உள்ளூர் கீரி போன்ற மாமிசம் உண்ணும் விலங்கு என்று தெரிகிறது. *சலனோயா* தொடர்புடைய பேரினங்களாக *கலிடியா* மற்றும் *கலிடிக்டிசு* உள்ளன.
# உகாண்டா கருப்பு காண்டாமிருகம்

**உகாண்டா கருப்பு காண்டாமிருகம்** (*Uganda black rhinoceros-டைசெரசு பைகோர்னிசு லாடோன்சிசு*) என்பது கருப்பு காண்டமிருகத்தின் (*டைசெரசு* பைகோர்னிசு) ஒரு துணையினமாகும். இது தெற்கு சூடான், உகாண்டா, கென்யா மற்றும் எத்தியோப்பியாவின் சில பகுதிகளை பூர்வீகமாகக் கொண்டது. ஆனால் தற்போது குறிப்பிட்ட சிலப்பகுதிகளில் கென்யாவில் காணப்படுகிறது. இந்த துணையினங்கள் அழிந்துவிட்டனவா இல்லையா என்பது தெரியவில்லை.
# புரோவா சக்மா

**புரோவா சக்மா** (Prova Chakma) இந்தியாவைச் சேர்ந்த ஓர் அரசியல்வாதியாவார். மிசோரம் சட்டமன்றத்தில் உறுப்பினராக உள்ளார். இவர் தற்போது லுங்லேய் மாவட்டத்தின் மேற்கு துய்புயி தொகுதியில் இருந்து தேந்தெடுக்கப்பட்டு சட்டமன்ற உறுப்பினராகப் பணியாற்றி வருகிறார்.  
2023 ஆம் ஆண்டு நடைபெற்ற மிசோரம் சட்டப்பேரவைத் தேர்தலில் மிசோ தேசிய முன்னணி கட்சியைப் பிரதிநிதித்துவப்படுத்தும் இவர், காங்கிரசு கட்சியின் தற்போதைய சட்டமன்ற உறுப்பினர் நிகார் காந்தி சக்மாவை 711 வாக்குகள் வித்தியாசத்தில் தோற்கடித்தார். 2023 ஆம் ஆண்டில் சக்மா உட்பட மூன்று பெண்கள் மட்டுமே சட்டமன்ற உறுப்பினர்களாகத் தேர்ந்தெடுக்கப்பட்டனர்.
# புரோவா சக்மா

## தனிப்பட்ட வாழ்க்கை

தமிழ்நாட்டின் விநாயக மிசன் பல்கலைக்கழகத்தில் இவர் முதுகலைப் பட்டம் பெற்றார். ஓர் ஆசிரியராகப் பணிபுரிந்தார். இவர் சியாமல் காந்தி சக்மா என்பவரை மணந்தார்.
# ஏடியா பானியன்

***ஏடியா பானியன்*** (*Aedia banian*) என்பது *எரிபிடே* குடும்பத்தைச் சேர்ந்த ஒரு விட்டில்பூச்சி சிற்றினம் ஆகும். இது 1965ஆம் ஆண்டில் பியர் வியட் என்பவரால் விவரிக்கப்பட்டது. இந்த விட்டில்பூச்சி சிற்றினம் தென்மேற்கு மடகாசுகரில் காணப்படுகிறது. இதன் வகை அட்சிமோ-ஆண்ட்ரெபானாவில் உள்ள அங்கசோபோவிலிருந்து பெறப்பட்டது.  
இந்த சிற்றினத்தின் இறக்கை நீட்டம் 30-37 மிமீ ஆகும். இதன் முன்னங்கால்கள் சாம்பல், பளிங்கு கருப்பு நிறத்தில் உள்ளன.
# ஏமெனே

*ஏமேனே* (*Aemene*) என்பது எரிபிடே குடும்பத்தைச் சேர்ந்த அந்துப்பூச்சிகளின் ஒரு பேரினம் ஆகும். இது 1854ஆம் ஆண்டில் பிரான்சிசு வாக்கர் என்பவரால் முதன்முதலில் விவரிக்கப்பட்டது. இவை சப்பான், இந்தியா, மியான்மர் மற்றும் இலங்கை முழுவதும் காணப்படுகின்றன.
# ஏமெனே

## விளக்கம்

தொடுவிகள் முன்னோக்கி விரிவடைந்து நுதலுக்கு அப்பால் செல்கிறது. உணர்கொம்புகள் ஆண் பூச்சிகளில் இரம்பப் பற்களுடனும், பெண்களில் குற்றிலைகளுடன் காணப்படும். முன் இறக்கைகள் குறுகியவை.
# ஏமெனே

## சிற்றினங்கள்

- *ஏமேனே ஆல்டைகா* <small> (லெடரர், 1855) </small>
- *ஏமேனே அம்னியா* <small>சுவைன்கோ, 1894</small>
- *ஏமேனே கிளாரிமாக்குலாட்டா* <small>காலோவே, 2001</small>
- *ஏமேனே புமோசா* <small>செர்னி, 2009</small>
- *ஏமேனே கெர்டென்சிசு* <small>செர்னி, 2009</small>
- *ஏமேனே மக்குலாட்டா* <small>(பௌஜாதே, 1886) </small>
- *ஏமேனே மக்குலிபாசிசியா* <small>மூர், 1878</small>
- *ஏமேனே மார்ஜினிபங்டா* <small> (தால்போட், 1926) </small>
- *ஏமேனே மெசோசோனாட்டா* <small>காம்ப்சன், 1898</small>
- *ஏமேனே மைக்ரோமெசோசோனா* <small>காலோவே, 2001</small>
- *ஏமேனே* *மொனாசுடிரிசுகி* <small>துபடோலோவ் & புசெக், 2013</small>
- *ஏமேனே* *சூடோனிக்ரா* <small>காலோவே, 2001</small>
- *ஏமேனே* *பஞ்சடிசிமா* பௌஜடே, 1886<small>பௌஜாதே, 1886</small>
- *ஏமேனே* *பஞ்சிகேரா* <small>லீச், 1899</small>
- *ஏமேனே* *டப்ரோபானிஸ்* <small>வாக்கர், 1854</small>
- *ஏமேனே* டேனியாட்டா <small>பிக்சன், 1887</small>
# கோண்டா மக்களவைத் தொகுதி

**கோண்டா மக்களவைத் தொகுதி** (*Gonda Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# கோண்டா மக்களவைத் தொகுதி

## சட்டமன்றத் தொகுதிகள்

| 293 | உட்ராளா | பல்ராம்பூர் | ராம் பிரதாப் வர்மா | பாரதிய ஜனதா கட்சி |
| --- | --- | --- | --- | --- |
| 295 | மெஹ்னாவுன் | கோண்டா | வினய் திவேதி அலியாஸ் முன்னாபையா | பாரதிய ஜனதா கட்சி |
| 296 | கோண்டா | பிரதீக் பூஷண் சிங் | பாரதிய ஜனதா கட்சி |  |
| 300 | மன்காப்பூர் (SC) | ராமபதி சாஸ்திரி | பாரதிய ஜனதா கட்சி |  |
| 301 | கௌரா | பிரபாத் குமார் வர்மா | பாரதிய ஜனதா கட்சி | } |
# கோண்டா மக்களவைத் தொகுதி

## நாடாளுமன்ற உறுப்பினர்கள்

| 1957 | தினேசு பிரதாப் சிங் | இந்திய தேசிய காங்கிரசு |
| --- | --- | --- |
| 1962 | ராம் ரத்தன் குப்தா |  |
| 1964^ | நாராயண் தண்டேகர் | சுதந்திராக் கட்சி |
| 1967 | சுசேதா கிருபளானி | இந்திய தேசிய காங்கிரசு |
| 1971 | ஆனந்த் சிங் | இந்திய தேசிய காங்கிரசு |
| 1977 | சத்ய தியோ சிங் | ஜனதா கட்சி |
| 1980 | ஆனந்த் சிங் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 |  |  |
| 1991 | பிரிஜ் பூசண் சரண் சிங் | பாரதிய ஜனதா கட்சி |
| 1996 | கேத்கி தேவி சிங் |  |
| 1998 | கீர்த்தி வர்தன் சிங் | பாரதிய ஜனதா கட்சி |
| 2004 | கீர்த்தி வர்தன் சிங் | இந்திய தேசிய காங்கிரசு |
| 2014 | கீர்த்தி வர்தன் சிங் | பாரதிய ஜனதா கட்சி |
| 2019 |  |  |
| 2024 | } |  |
# கோசி மக்களவைத் தொகுதி

**கோசி மக்களவைத் தொகுதி** (*Ghosi Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# கோசி மக்களவைத் தொகுதி

## சட்டமன்றத் தொகுதிகள்

தற்போது, கோசி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 353 | மதுபன் | மவு | ராம்விலாசு சவுகான் | பாரதிய ஜனதா கட்சி |  |
| --- | --- | --- | --- | --- | --- |
| 354 | கோசி | சுதாகர் சிங் | சமாஜ்வாதி கட்சி |  |  |
| 355 | முகம்மதாபாத்-கோக்னா (ப.இ.) | ராஜேந்திர குமார் | சமாஜ்வாதி கட்சி |  |  |
| 356 | மவு | அப்பாஸ் அன்சாரி | சுகல்தேவ் பாரதிய சமாச் கட்சி |  |  |
| 358 | ராசரா | பாலியா | உமாசங்கர் சிங் | பகுஜன் சமாஜ் கட்சி | } |
# கோசி மக்களவைத் தொகுதி

## நாடாளுமன்ற உறுப்பினர்கள்

| 1957 | உம்ராவ் சிங் | இந்திய தேசிய காங்கிரசு |  |
| --- | --- | --- | --- |
| 1962 | ஜெய் பகதூர் சிங் | இந்தியப் பொதுவுடமைக் கட்சி |  |
| 1967 |  |  |  |
| 1968^ | ஜார்க்கண்ட் ராய் |  |  |
| 1971 |  |  |  |
| 1977 | சிவ ராம் ராய் | ஜனதா கட்சி |  |
| 1980 | சார்கண்டே ராய் | இந்தியப் பொதுவுடமைக் கட்சி |  |
| 1984 | ராஜ்குமார் ராய் | இந்திய தேசிய காங்கிரசு |  |
| 1989 | கல்ப்நாத் ராய் |  |  |
| 1991 |  |  |  |
| 1996 | சுயேச்சை |  |  |
| 1998 | சமதா கட்சி |  |  |
| 1999 | பால் கிருஷ்ணா சவுகான் | சமாஜ்வாதி கட்சி |  |
| 2009 | தாரா சிங் சவுகான் | பாரதிய ஜனதா கட்சி |  |
| 2019 | அதுல் ராய் | சமாஜ்வாதி கட்சி | } |
# சரவாக் அமைச்சரவை

**சரவாக் அமைச்சரவை** (ஆங்கிலம் *Cabinet of Sarawak*; மலாய்: *Kabinet Sarawak* ) என்பது மலேசியா சரவாக் மாநில அரசாங்கத்தின் அமைச்சரவை (ஆட்சிக் குழு) ஆகும். சரவாக் ஆளுநர் அவர்களால் நியமிக்கப்பட்ட சரவாக் பிரதமர் என்பவர் சரவாக் அமைச்சரவைக்குத் தலைமை தாங்குகிறார்.  
சரவாக் பிரதமர் என்பது சரவாக் மாநிலத்தின் முதலமைச்சரை குறிப்பதாகும். **சரவாக் பிரதமர்** எனும் தற்போதைய பதவி, முன்பு **சரவாக் முதல்வர்** என்று அழைக்கப்பட்டது.  
2022 பிப்ரவரி 15-ஆம் தேதி சரவாக் மாநில அரசியலமைப்பில் ஒரு திருத்தம் செய்யப்பட்டது. அதன்படி சரவாக் முதல்வர் எனும் பதவி; பிரதமர் பதவி என்று மறுபெயரிடப் பட்டது. அரசியலமைப்புத் திருத்தம் அரசிதழில் வெளியிடப்பட்டு 2022 மார்ச் 1 முதல் நடைமுறைக்கு வந்தது.
# சரவாக் அமைச்சரவை

## பொது

சரவாக் அமைச்சரவையானது, சரவாக் பிரதமரின் பரிந்துரையால், சரவாக் மாநில சட்டமன்றம்|மாநில சட்டமன்றத்தில்]] இருந்து பெறப்பட்ட உறுப்பினர்கள் எனும் அமைச்சர்களை உள்ளடக்கியது.  
சரவாக் பிரதமர், சரவாக் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். அமைச்சரவையில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.
# சரவாக் அமைச்சரவை

## அமைச்சர்களின் பட்டியல்

| (8) | (2) | (1) | (0) | } |
| --- | --- | --- | --- | --- |  
| அமைச்சு | அமைச்சர் | கட்சி | # | பதவி ஏற்பு | பதவி முடிவு |
| --- | --- | --- | --- | --- | --- |
| **பிரதமர்** | **அபாங் ஜொகாரி ஒப்பேங்**
*(Abang Abdul Rahman Zohari Abang Openg)* | பூமிபுத்ரா கட்சி (PBB) | 18 திசம்பர் 2021 | பதவியில் |  |
| துணை முதலமைச்சர்கள் | டக்ளஸ் உக்கா எம்பாஸ்
*(Douglas Uggah Embas)* | பூமிபுத்ரா கட்சி (PBB) | 4 சனவரி 2022 |  |  |
| அவாங் தெங்கா அலி அசன்
*(Awang Tengah Ali Hasan)* | பூமிபுத்ரா கட்சி (PBB) |  |  |  |  |
| சிம் குய் இயன்
*(Sim Kui Hian)* | சரவாக் மக்கள் கட்சி (SUPP) |  |  |  |  |
| பிரதமர் துறை அமைச்சர் | ஜான் சிகி தயாய்
*(John Sikie Tayai)* | சரவாக் மக்கள் கட்சி (PRS) |  |  |  |
| நிதி மற்றும் புதிய பொருளாதார அமைச்சர் | அபாங் ஜொகாரி ஒப்பேங்
*(Abang Abdul Rahman Zohari Abang Openg)* | பூமிபுத்ரா கட்சி (PBB) |  |  |  |
| டக்ளஸ் உக்கா எம்பாஸ்
*(Douglas Uggah Embas)* | பூமிபுத்ரா கட்சி (PBB) |  |  |  |  |
| இயற்கை வளங்கள் மற்றும் நகர்ப்புற மேம்பாட்டு அமைச்சர் | அபாங் ஜொகாரி ஒப்பேங்
*(Abang Abdul Rahman Zohari Abang Openg)* | பூமிபுத்ரா கட்சி (PBB) |  |  |  |
| அவாங் தெங்கா அலி அசன்
*(Awang Tengah Ali Hasan)* | பூமிபுத்ரா கட்சி (PBB) |  |  |  |  |
| எரிசக்தி மற்றும் சுற்றுச்சூழல் நிலைத்தன்மைக்கான அமைச்சர் | அபாங் ஜொகாரி ஒப்பேங்
*(Abang Abdul Rahman Zohari Abang Openg)* | பூமிபுத்ரா கட்சி (PBB) |  |  |  |
| உள்கட்டமைப்பு மற்றும் துறைமுக மேம்பாட்டு அமைச்சர் | டக்ளஸ் உக்கா எம்பாஸ்
*(Douglas Uggah Embas)* | பூமிபுத்ரா கட்சி (PBB) |  |  |  |
| பன்னாட்டு வணிகம் மற்றும் முதலீட்டு அமைச்சர் | அவாங் தெங்கா அலி அசன்
*(Awang Tengah Ali Hasan)* | பூமிபுத்ரா கட்சி (PBB) |  |  |  |
| பொது சுகாதாரம், வீட்டு வசதி மற்றும் உள்ளாட்சி துறை அமைச்சர் | சிம் குய் இயன்
*(Sim Kui Hian)* | சரவாக் மக்கள் கட்சி (SUPP) |  |  |  |
| மகளிர், குழந்தைகள் மற்றும் சமூக நல்வாழ்வு மேம்பாட்டு அமைச்சர் | பாத்திமா அப்துல்லா
*(Fatimah Abdullah)* | பூமிபுத்ரா கட்சி (PBB) |  |  |  |
| விவசாயம் மற்றும் பிராந்திய வளர்ச்சியின் நவீனமயமாக்கலுக்கான அமைச்சர் | இஸ்டீபன் ருண்டி உத்தோம்
*(Stephen Rundi Utom)* | பூமிபுத்ரா கட்சி (PBB) |  |  |  |
| போக்குவரத்து அமைச்சர் | லீ கிம் சின்
*(Lee Kim Shin)* | சரவாக் மக்கள் கட்சி (SUPP) |  |  |  |
| பயன்பாடு மற்றும் தொலைத்தொடர்பு அமைச்சர் | அஜி சுலைகி பின் அஜி நராவி
*(Haji Julaihi bin Haji Narawi)* | பூமிபுத்ரா கட்சி (PBB) |  |  |  |
| சுற்றுலா, படைப்புத் தொழில் மற்றும் கலைநிகழ்ச்சிகளுக்கான அமைச்சர் | அப்துல் கரீம் ரகுமான் அம்சா
*(Abdul Karim Rahman Hamzah)* | பூமிபுத்ரா கட்சி (PBB) |  |  |  |
| இளைஞர், விளையாட்டு மற்றும் தொழில்முனைவோர் மேம்பாட்டு அமைச்சர் |  |  |  |  |  |
| கல்வி, புத்தாக்கம் மற்றும் திறமை மேம்பாட்டு அமைச்சர் | ரோலண்ட் சாகா வீ இன்
*(Roland Sagah Wee Inn)* | பூமிபுத்ரா கட்சி (PBB) | } |  |  |
# கம்பீர்கட் கோட்டை

**கம்பீர்கட் கோட்டை** (*Gambhirgad*) என்பது மகாராட்டிராவின் பால்கர் மாவட்டத்தில் உள்ள தகானுவிலிருந்து 58 கி. மீ. தொலைவில் அமைந்துள்ள ஒரு கோட்டை ஆகும். இடிபாடுகளுடன் உள்ள இக்கோட்டை மறுசீரமைப்பு செய்யப்பட உள்ளது.
# கம்பீர்கட் கோட்டை

## வரலாறு.

கம்பீர்கட் கோட்டை ஜவகர் மாநிலத்தின் ஒரு பகுதியாக இருந்தது. ஜெயபா முக்னே ஜவஹர் ஒரே எஜமானராக ஆனபோது, இவர் கம்பீர்கட் கோட்டையை வார்லி தலைவருக்கு வழங்கினார். பின்னர் இது ஜவகர் மாநில அரசுக்குச் சொந்தமானது.
# கம்பீர்கட் கோட்டை

## அணுகல்

கம்பீர்கட் கோட்டைக்கு அருகிலுள்ள நகரம் கான்வெல் ஆகும். இது சில்வாசா மாவட்டத்திலிருந்து 20 கி. மீ. தொலைவில் உள்ளது. காசா தகானுவிலிருந்து 26 கி. மீ. தொலைவில் உள்ளது. கோட்டையின் அடிப்படை கிராமம் காசாவிலிருந்து 32 கி. மீ. தொலைவில் உள்ள பாட்டில்பாடா ஆகும். காசாவில் நல்ல உணவகங்கள் உள்ளன. பாட்டீல்படாவின் தெற்கே உள்ள குன்றிலிருந்து மலையேற்றப் பாதை தொடங்குகிறது. பாதை நடுத்தர மட்டத்தில் இருந்தாலும் பாதுகாப்பானது. மலையேறும் பாதையில் மரங்கள் இல்லை. கோட்டையின் நுழைவாயிலை அடையச் சுமார் 2.5 முதல் 3 மணி நேரம் ஆகும்.
# கம்பீர்கட் கோட்டை

## பார்க்க வேண்டிய இடங்கள்

கோட்டையில் நீர்த் தொட்டி, சிறிய கோயில் மற்றும் ஒரு கொத்தளமும் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும்.
# கர்னாலா கோட்டை

**கர்னாலா கோட்டை** (*புனல் மலை* என்றும் அழைக்கப்படுகிறது இது முக்கியத்துவம் வாய்ந்த இடமாக உள்ளது.
# கர்னாலா கோட்டை

## வரலாறு

இந்தக் கோட்டை 1400ஆம் ஆண்டுக்கு முன்னர் தேவகிரி யாதவர்கள் மற்றும் துக்ளக் ஆட்சியாளர்களின் கீழ் கட்டப்பட்டிருக்கலாம். கர்னாலா அந்தந்த பேரரசுகளின் வடக்கு கொங்கண் மாவட்டங்களின் தலைநகரமாக இருந்தது. இது பின்னர் குசராத்து சுல்தானகத்தின் கட்டளையின் கீழ் வந்தது. ஆனால் 1540ஆம் ஆண்டில் அகமதுநகரின் நிஜாம் சாவால் கையகப்படுத்தப்பட்டது. குசராத்து சுல்தான்கள் பின்னர் போர்த்துக்கீசியர்களின் கட்டளை அதிகாரியான தோம் பிரான்சிசுகோ டி மெனென்சசின் உதவியை பாசியனில் (நவீன நாள் வசாய்) கோரினர். இவர் தனது 500 வீரர்களை கர்னாலா கோட்டைக்கு அனுப்ப உத்தரவிட்டார். இவர்களால் இக்கோட்டையினைக் கைப்பற்ற முடிந்தது. இந்தக் கோட்டை குசராத்து சுல்தானகத்தின் பொறுப்பில் விடப்பட்டது. ஆனால் போர்த்துகீசியப் படைகளுடன் இருந்தது. இந்த முயற்சி தோல்வியடைந்தது. போர்த்துக்கீசியர்கள் தொடர்ந்து கோட்டையைக் கைப்பற்றினர். சாங்லி மற்றும் கர்னாலாவின் கோட்டைகள் மூலோபாய முக்கியத்துவம் வாய்ந்தவை அல்ல என்று முடிவு செய்த போர்த்துகீசிய வைசுராய், அவற்றை நிசாம் சாவிடம் ஆண்டுக்கு ரூ. 17,500 (அல்லது 5,000 தங்க பர்தோயசு) செலுத்த ஒப்புக்கொண்டார்.  
சத்ரபதி சிவாஜி 1670ஆம் ஆண்டில் முகலாயர்களிடமிருந்து இக்கோட்டையினைக் கைப்பற்றினார். இவர் முன்னேறும்போது போர்வீரர்களுக்கான பாதுகாப்பு அரண்களைக் கட்டினார். 1818இல் இங்கிலாந்து கிழக்கிந்திய நிறுவனத்தின் ஆட்சியை நிறுவும் வரை இது கில்லரின் (கேரிசன் தளபதி அனந்த்ராவ்) தலைமையின் கீழ் இருந்தது.
# கர்னாலா கோட்டை

## மலையேற்றம்

இன்று, கோட்டையின் இடிபாடுகளுக்கிடையேயான நடைப்பயணம் மற்றும் சுற்றுலாவுக்குப் பிரபலமான இடமாகும். கோட்டைக்குச் செல்ல இரண்டு பாதைகள் உள்ளன. இவை:கர்னாலா கோட்டை பாதை மற்றும் இயற்கை பாதை. கர்னாலா கோட்டை பாதை மலையின் அடிவாரத்திலிருந்து 1 மணி நேரம் பயணத்தில் 2.69 கிலோமீட்டர் தூரமுள்ள மலையேற்றப் பாதையாகும். வனத்துறையால் உருவாக்கப்பட்ட இப்பாதையில் 5 ஓய்வு இடங்கள் உள்ளன. கோட்டையின் நுழைவாயிலுக்கு அருகிலுள்ள இறுதி படிகள் இரும்பு தண்டுகள் மூலம் பாதுகாக்கப்பட்டுள்ளன. புகையின் வாசனை தேனீக்களை எரிச்சலூட்டுவதால், உச்சியில் உணவு சமைப்பது தவிர்க்கப்படுகிறது. தெற்கே உள்ள பாறையில் வெட்டப்பட்ட நீர்த் தொட்டியிலிருந்து வரும் நீர் குடிக்க ஏற்றது. வன விருந்தினர் மாளிகையில் முதலுதவி வழங்கப்படுகிறது. இயற்கையான பாதை ஒரு குறுகிய (1.2 கிலோமீட்டர்) பாதையுடன் செங்குத்தான அணுகுமுறையினைக் கொண்டது.  
பருவமழைக் காலத்தில் மலையேறுவது ஒரு மகிழ்ச்சியான அனுபவமாகும்.
# கர்னாலா கோட்டை

## முக்கிய அம்சங்கள்

கர்னாலா கோட்டை உண்மையில் இரண்டு கோட்டைகளைக் கொண்டுள்ளது, ஒன்று உயர்ந்த மட்டத்திலும் மற்றொன்று கீழ் மட்டத்திலும் உள்ளது. உயரமான மேடையின் மையத்தில் 125 அடி உயர பசால்ட் தூண் உள்ளது. இது பாண்டுவின் கோபுரம் என்றும் அழைக்கப்படுகிறது. இக்கோட்டை ஆக்கிரமிக்கப்பட்டபோது இந்தக் கட்டமைப்பு கண்காணிப்புக் கோபுரமாகப் பயன்படுத்தப்பட்டது. இருப்பினும் இப்போது இது பாழடைந்த நிலையில் உள்ளது. இங்குத் தேனீக்கள் இருப்பதால் ஏறுவது கடினம். இதன் விளைவாகச் சமீப காலங்களில் குறைந்தது ஓர் உயிரிழப்பு ஏற்பட்டுள்ளது. ஆண்டு முழுவதும் சுத்தமான நீரை வழங்கும் ஒரு நீர் தொட்டி உள்ளது. மேலிருந்து பிரபால்காட், மாணிக்கட், காஜி மலாங், சந்தேரி கோட்டை, மாதேரன், சங்கி கோட்டை, துரோணகிரி கோட்டை மற்றும் ராஜ்மாச்சி கோட்டைகளைத் தெளிவாகக் காணலாம்.  
இந்தக் கோட்டையில் மராத்தியில் ஒன்று மற்றும் பாரசீக மொழியில் இரண்டு கல்வெட்டுகள் என் மூன்று கல்வெட்டுகள் உள்ளன. தேதி இல்லாத மராத்தி கல்வெட்டு உட்புறத்தில் கீழ் வாயிலில் காணப்படுகிறது. இதன் பொருள் புரிந்துகொள்ள முடியாதவை. மேல் வாயிலில் உள்ள பாரசீக எழுத்தில் "சையத் நூருதீன் முகமது கான், ஹிஜ்ரி, 1147 ஏ. எச். (கிபி 1735) " என்று எழுதப்பட்டுள்ளது, இது அநேகமாகக் கோட்டையை முகலாயர்கள் ஆக்கிரமித்த காலத்தைச் சேர்ந்ததாக இருக்கலாம். இந்தப் பாறையில் வெட்டப்பட்ட கல்வெட்டு சில தீக்குறும்பர்களால் நீண்ட காலத்திற்கு முன்பே அகற்றப்பட்டுள்ளது.  
**பவானி கோயில்**  
கோட்டையின் அடிப்பகுதியில் பவானி தேவிக்கு அர்ப்பணிக்கப்பட்ட கோவில் ஒன்று உள்ளது. இந்தத் தேவி சத்ரபதி சிவாஜிக்கு ஒரு வாளை கொடுத்ததாகக் கூறப்படுகிறது. பின்னர் இவர் இந்து தேசத்தை நிறுவுவதற்காக ஒரு பரந்த நிலப்பரப்பைக் கைப்பற்றினார்.
# கோரக்பூர் மக்களவைத் தொகுதி

**கோரக்பூர் மக்களவைத் தொகுதி** (*Gorakhpur Lok Sabha constituency*) என்பது இந்தியாவில் உத்தரப் பிரதேச மாநிலத்தில் உள்ள ஒரு மக்களவைத் தொகுதியாகும். இத்தொகுதியின் தற்போதைய மக்களவை உறுப்பினர் ரவி கிஷன் ஆவார். இவர் 2024 இந்தியப் பொதுத் தேர்தலில் பாஜக கட்சி வேட்பாளராகப் போட்டியிட்டு வெற்றி பெற்றுள்ளார்.  
இந்தத் தொகுதி கோரக்நாத் மடத்தின் கோட்டையாகக் கருதப்படுகிறது. இதன் தலைமை துறவிகளில் மூன்று பேர் பல முறை மக்களவை உறுப்பினராகத் தேர்ந்தெடுக்கப்பட்டுள்ளனர்.
# கோரக்பூர் மக்களவைத் தொகுதி

## சட்டமன்றத் தொகுதிகள்

கோரக்பூர் மக்களவைத் தொகுதியின் கீழ் ஐந்து சட்டமன்றத் தொகுதிகள் உள்ளன. இவை:
| 320 | கேம்பியார்கஞ்ச் | கோரக்பூர் | பதேக் பகதூர் சிங் | பாஜக |
| --- | --- | --- | --- | --- |
| 321 | பிப்ரைச் | மகேந்திர பால் சிங் | பாஜக |  |
| 322 | கோரக்பூர் நகர்ப்புறம் | யோகி ஆதித்யநாத் | பாஜக |  |
| 323 | கோரக்பூர் ஊரகம் | பிபின் சிங் | பாஜக |  |
| 324 | சகஜன்வா | பிரதீப் சுக்லா | பாஜக | } |
# கோரக்பூர் மக்களவைத் தொகுதி

## மக்களவை உறுப்பினர்கள்

| 1952 | சின்காசன் சிங் | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| மகாதேவ் பிரசாத் |  |  |  |
| 1962 | சின்காசன் சிங் |  |  |
| 1967 | மகந்த் திக்விஜய்நாத் | சுயேச்சை |  |
| 1970^ | மகந்த் அவேத்யநாத் |  |  |
| 1971 | நர்சிங் நரேன் பாண்டே | இந்திய தேசிய காங்கிரசு |  |
| 1977 | அரிகேசு பகதூர் | ஜனதா கட்சி |  |
| 1980 | இந்திய தேசிய காங்கிரசு |  |  |
| 1984 | மதன் பாண்டே | இந்திய தேசிய காங்கிரசு |  |
| 1989 | மகந்த் அவேத்யநாத் | இந்து மகாசபை |  |
| 1991 | பாரதிய ஜனதா கட்சி |  |  |
| 1996 |  |  |  |
| 1998 | யோகி ஆதித்யநாத் |  |  |
| 1999 |  |  |  |
| 2004 |  |  |  |
| 2009 |  |  |  |
| 2014 |  |  |  |
| 2018^ | பிரவீன் நிசாத் | ரவி கிசன் | பாரதிய ஜனதா கட்சி |
| 2024 | } |  |  |
↑ 1970 & 2018 இடைத்தேர்தல்
# தியாகி (1982 திரைப்படம்)

***தியாகி*** (*Thyagi*) என்பது 1982 இல் வெளிவந்த இந்தியத் தமிழ் அதிரடித் திரைப்படமாகும். சி. வி. இராசேந்திரன் இயக்கிய இப்படத்தை ஜி. அனுமந்தராவ் தயாரித்தார். இதில் சிவாஜி கணேசன், சுஜாதா, மேஜர் சுந்தரராஜன், வி. எஸ். ராகவன் ஆகியோர் நடித்தனர். இப்படம் 1981 இல் வெளியான கன்னடப் படமான *அந்த* என்ற படத்தின் மறுஆக்கமாகும். இப்படம் 1982 செப்டம்பர் 3 அன்று வெளியானது.
# தியாகி (1982 திரைப்படம்)

## கதை

காவல்துறைத் தலைவரான கணேஷ் கொடிய குற்றங்கள் செய்யும் கும்பலுக்குளுக்கு எதிரான ஆதாரங்களை சேகரித்து அவர்களை நீதிக்கு முன் கொண்டு வரும் நோக்கத்துடன் அவர்களின் கும்பலுக்குள் கனவர்லால் என்ற பெயரில் ஊடுருவுகிறார்.கும்பலில் கன்வர்லாலாக இருக்கும் போது, அவரின் கர்ப்பிணி மனைவி சித்திரவதை செய்யபட்டுக் கொல்லப்படுதல், சகோதரி பாலியல் பலாத்காரம் செய்யப்பட்டு கொலை செய்யப்படுதல் ஆகியவற்றைக் காண வேண்டிய நிலைக்கு உள்ளாகிறார். தனது தாயின் மரண நிகழ்வையும் புறக்கணிக்க வேண்டிய கட்டாயத்துக்கு உள்ளாகிறார். தனது பணியை சிரத்தையுடன் மேற்கொள்ளும் நோக்கத்தில் இதையெல்லாம் அவர் தாங்குகிறார். இறுதியில் அவர் கும்பலால் பிடிபட்டு கொடூரமாக சித்திரவதைக்கு உள்ளாக்கபடுகிறார். அவர் அனைத்தையும் சகித்துக்கொண்டு நீதிமன்றத்திற்கு அவர்களைக் கொண்டு வருகிறார். ஆனால் அவர்கள் நீதிக்கு புறம்பான வழிமுறைகளினால் விடுவிக்கப்படுகின்றனர்.  
தன் தியாகங்கள் எல்லாம் ஒன்றுமில்லாமல் போவனதைப் பார்த்து, தன் கட்டுப்பாட்டை இழந்து சம்பந்தப்பட்ட அனைவரையும் தன் கைகளால் கொன்று சட்டத்தின் முன் குற்றவாளியாக நிற்கிறார்.
# தியாகி (1982 திரைப்படம்)

## நடிகர்கள்

- ஐ. ஜி. கணேஷ்/கன்வர்லாலாக சிவாஜி கணேசன்
- கமலாவாக சுஜாதா
- ஸ்ரீபிரியா என ரஜனி
- கீதா
- மேஜர் சுந்தரராஜன்
- வி. எஸ். ராகவன்
- பைக்காக விஜயகுமார்
- பிரதாப்பாக டைகர் பிரபாகர்
- பண்டரிபாய்
- ஒய். ஜி. பார்த்தசாரதி
- ஒரு விரல் கிருஷ்ணா ராவ்
# தியாகி (1982 திரைப்படம்)

## பாடல்கள்

இப்படத்திற்கு எம். எஸ். விஸ்வநாதன் இசையமைத்தார்.
# தியாகி (1982 திரைப்படம்)

## சர்ச்சை

*தியாகி* படத்திற்கு முதலில் தணிக்கைக் குழு சான்றிதழ் வழங்க தணிக்கை வாரியம் மறுத்துவிட்டது. அசல் கன்னடப் படத்தில் நீக்கப்பட்ட காட்சிகளை படத்தின் தயாரிப்புக் குழுவினர் இந்தப் படத்தில் தக்க வைத்துக் கொண்டதாக தணிக்கை குழு உறுப்பினர்களில் ஒருவர் கூறினார்.
# தியாகி (1982 திரைப்படம்)

## வரவேற்பு

ராஜேந்திரன் இயக்கி சிவாஜி கணேசன் நடித்த *சங்கிலி*யைப் போன்ற கதைக்களம் உள்ளதாக *கல்கி*யின் திரைஞானி குறிப்பிட்டார். ஆனால் இயக்குநர் இந்தக் கதையைக் கையாள்வதில் வேறுபாடு காட்டியதையும், இரட்டை வேடங்களில் சிவாஜி கணேசனின் நடிப்பை பாராட்டினார். படத்தில் சிவாஜி கணேசனை சித்திரவதை செய்யும் கொடூரமானவர்களை விட தணிக்கை வாரியம் படத்தை தொந்தரவு செய்துள்ளது என்பது வெளிப்படையாக தெரிகிறது என்று கூறினார்.
# காசீப்பூர் மக்களவைத் தொகுதி

**காசீப்பூர் மக்களவைத் தொகுதி** (*Ghazipur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி காசீப்பூர் மாவட்டத்தின் ஒரு பகுதியை உள்ளடக்கியது.
# காசீப்பூர் மக்களவைத் தொகுதி

## சட்டமன்றத் தொகுதிகள்

தற்போது, காசிப்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை
| 373 | ஜக்கானியன் (ப.இ.) | காசிப்பூர் | திரிவேணி ராம் | சுகல்தேவ் பாரதிய சமாச் கட்சி |
| --- | --- | --- | --- | --- |
| 374 | சைத்பூர் (ப.இ.) | அங்கித் பாரதி | சமாஜ்வாதி கட்சி |  |
| 375 | காசிப்பூர் சதார் | ஜெய் கிசண் சாகு | சமாஜ்வாதி கட்சி |  |
| 376 | ஜாங்கிபூர் | வீரேந்திர யாதவ் | சமாஜ்வாதி கட்சி |  |
| 379 | ஜமானியா | ஓம் பிரகாசு சிங் | சமாஜ்வாதி கட்சி | } |
# காசீப்பூர் மக்களவைத் தொகுதி

## மக்களவை உறுப்பினர்கள்

| 1952 | ஹர் பிரசாத் சிங் | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 | வி. எசு. கக்மாரி |  |  |
| 1967 | சர்ஜீ பாண்டே | இந்தியப் பொதுவுடமைக் கட்சி |  |
| 1971 |  |  |  |
| 1977 | கௌரி சங்கர் ராய் | ஜனதா கட்சி |  |
| 1980 | சைனுல் பாசர் | இந்திய தேசிய காங்கிரசு |  |
| 1984 | இந்திய தேசிய காங்கிரசு |  |  |
| 1989 | ஜகதீசு குசுவாகா | சுயேச்சை |  |
| 1991 | விசுவநாத் சாசுதிரி | இந்தியப் பொதுவுடமைக் கட்சி |  |
| 1996 | மனோஜ் சின்கா | பாரதிய ஜனதா கட்சி |  |
| 1998 | ஓம் பிரகாசு சிங் | பாரதிய ஜனதா கட்சி |  |
| 2004 | அப்சல் அன்சாரி | சமாஜ்வாதி கட்சி |  |
| 2009 | இராதே மோகன் சிங் |  |  |
| 2014 | மனோஜ் சின்கா | பாரதிய ஜனதா கட்சி |  |
| 2019 | அப்சல் அன்சாரி | சமாஜ்வாதி கட்சி | } |
# காசீப்பூர் மக்களவைத் தொகுதி

## தேர்தல் முடிவுகள்

### 2024 பொதுத் தேர்தல்

Detailed Results at:
https://results.eci.gov.in/PcResultGenJune2024/ConstituencywiseS2475.htm
# காசீப்பூர் மக்களவைத் தொகுதி

## தேர்தல் முடிவுகள்

### பொதுத் தேர்தல், 1971

- சர்ஜூ பாண்டே (சிபிஐ) -135,703 வாக்குகள்
- ஸ்ரீ நரேன் சிங் (NCO) 70210
- ராம் சூரத் ராய் (34688)
- சத்ய நரேன் (பகவத் திருநாள் 24293)
# காசீப்பூர் மக்களவைத் தொகுதி

## தேர்தல் முடிவுகள்

### பொதுத் தேர்தல், 1962

- வி. எஸ். கஹ்மாரி (ஐஎன்சி): 77,046 வாக்குகள்
- ஹர் பிரசாத் (சிபிஐ) 40,183
# ஹேமா குழு அறிக்கை

**ஹேமா குழு அறிக்கை** (*Hema Committee report*) என்பது மலையாளத் திரைப்படத்துறையில் 2017ஆம் ஆண்டு நடிகை தாக்கப்பட்ட வழக்குக்குத் தொடர்பாக கேரளாவைச் சேர்ந்த திரைத்துறையில் பெண்களுக்கான மொத்த அமைப்பின் (வுமன் இன் சினிமா கலெக்டிவ்) (டபிள்யூ. சி. சி) மனுவைத் தொடர்ந்து கேரள அரசு நீதிபதி ஹேமா தலைமையில் நியமித்த குழுவின் அறிக்கையாகும். ஓய்வுபெற்ற கேரள உயர் நீதிமன்ற நீதிபதி கே. ஹேமா தலைமையிலான குழுவில் மூத்த நடிகை சாரதா மற்றும் ஓய்வுபெற்ற இந்திய ஆட்சிப் பணி அதிகாரி கே. பி. வல்சலா குமாரி ஆகியோர் உறுப்பினர்களாக இருந்தனர்.
# ஹேமா குழு அறிக்கை

## வரலாறு.

மலையாளத் திரைப்படத்துறை பாலியல் துன்புறுத்தல் மற்றும் பாலின சமத்துவம் தொடர்பான பிரச்சினைகளை விசாரிக்க கேரள உயர்நீதிமன்றத்தின் ஓய்வுபெற்ற நீதிபதி கே. கேமா தலைமையிலான குழு அமைக்கப்பட்டது. இந்தக் குழு தனது அறிக்கையை 2019 திசம்பரில் சமர்ப்பித்தது. இந்த அறிக்கையானது 19 ஆகத்து 2024 அன்று, பொதுமக்களுக்குக் கிடைத்தது.  
நீதிபதி கே. ஹேமா குழு அளித்த 233 பக்க அறிக்கையைக் கேரள அரசு ஆகத்து 19, 2024 அன்று வெளியிட்டது. தகவல் அறியும் உரிமைச் சட்டத்தின் கீழ் வெளியிடப்பட்ட அறிக்கையில், 295 பக்க ஆரம்ப அறிக்கையிலிருந்து 63 பக்கங்களை நீக்கிய பின்னர், மலையாளத் துறையில் உள்ள இயக்குநர்கள், தயாரிப்பாளர்கள் மற்றும் நடிகர்கள் உட்பட இத்தொழில்துறையில் 15 முன்னணி நபர்களைக் கொண்ட அனைத்து ஆண் சக்தி குழுவும் இருப்பதை அறிக்கை வெளிப்படுத்துகிறது. இந்த அறிக்கையின்படி, யார் தொழில்துறையில் இருக்க வேண்டும், யார் திரைப்படங்களில் நடிப்பார்கள் என்பதை அதிகாரக் குழு தீர்மானித்துள்ளது.
# ஹேமா குழு அறிக்கை

## எதிர்வினைகள்

ஹேமா குழுவின் அறிக்கையைத் தொடர்ந்து, மலையாளத் திரையுலகில் ஏராளமான நடிகைகளும் பிற பெண் தொழிலாளர்களும் பல்வேறு தொழில்துறை பிரமுகர்களுடன் தங்கள் வேதனையான அனுபவங்களைப் பகிர்ந்து கொள்ள முன்வந்தனர்.  
1. மலையாளத் திரைப்பட இயக்குநர் ரஞ்சித் பாலகிருஷ்ணனுடன் ஏற்பட்ட ஒரு குழப்பமான சந்திப்பை சிறீலேகா மித்ரா வெளிப்படுத்தினார். இந்தக் குற்றச்சாட்டுகளுக்குப் பதிலளிக்கும் விதமாக, கேரள மாநில சலாசித்ரா அகாதமி தலைவர் பதவியை ரஞ்சித் ராஜினாமா செய்தார். 2009ஆம் ஆண்டு வெளியான பலேரி மாணிக்யம் ஒரு பதிரகோளபாத்தகத்திண்டே கதா என்ற திரைப்படத்தின் தயாரிப்பின் போது இந்த சம்பவம் நடந்ததாகக் கூறப்படுகிறது.
1. மலையாளத் திரைப்பட நடிகர்களான சித்திக் மற்றும் ரியாஸ் கான் ஆகியோரிடமிருந்து முறையற்ற நடத்தையை ரேவதி சம்பத் வெளிப்படுத்தினார். இதைத் தொடர்ந்து, மலையாளத் திரைப்பட கலைஞர்கள் சங்கத்தின் பொதுச் செயலாளர் பதவியிலிருந்து சித்திக் விலகினார்.
1. கீதா விஜயன் 1991ஆம் ஆண்டில் சஞ்சாட்டம் படப்பிடிப்பின் போது மலையாளத் திரைப்பட இயக்குநர் துளசிதாஸ் மற்றும் தயாரிப்பாளர் அரோமா மோகன் ஆகியோருடன் தனது எதிர்மறையான அனுபவங்களைப் பகிர்ந்து கொண்டார்.
1. 2007ஆம் ஆண்டில் *அவான் சண்டியுடே மகன்* படத்தில் பணிபுரிந்தபோது மலையாளத் திரைப்பட இயக்குநர் துளசி தாசுடன் ஏற்பட்ட ஒரு துன்பகரமான நிகழ்வினை சிறீதேவிகா நினைவு கூர்ந்தார்.
1. மலையாளத் திரைப்பட இயக்குநர் வி. கே. பிரகாசு மீது அநாமதேய இளம் திரைக்கதை எழுத்தாளர் ஒருவர் குற்றச்சாட்டுகளை முன்வைத்தார்.
1. மலையாளத் திரைப்பட நடிகர்கள் ஜெயசூர்யா, மணியன் பிள்ளை ராஜு மற்றும் எடவெலா பாபு ஆகியோர் 2014ஆம் ஆண்டில் கொச்சியில் ஒரு படத்தின் தயாரிப்பின் போது தனக்கு எதிராக முறையற்ற நடத்தையை வெளிப்படுத்தினர் என்று மினு முனீர் குற்றம் சாட்டினார். கூடுதலாக, மலையாளத் திரைப்பட கலைஞர்கள் சங்கத்தில் உறுப்பினராக இருப்பதற்கு ஈடாக நடிகர் முகேஷ் பாலியல் உதவிகள் கோரியதாகக் கூறினார்.
1. இளைய கலைஞரான அம்ருதா மலையாளத் திரைப்பட இயக்குநர் வி. ஏ. சிறீரீகுமார் மற்றும் நடிகர் பாபுராசு ஜேக்கப் ஆகியோருடன் எதிர்மறையான அனுபவத்தைப் பகிர்ந்து கொண்டார்.
1. இளைய கலைஞரான சந்தியா, மலையாள நடிகர் முகேசுடன் தனது நண்பரின் தாயார் கொண்டிருந்த எதிர்மறையான தொடர்புகளை நினைவு கூர்ந்தார்.  
ஆகத்து 27,2024 அன்று, மலையாளத் திரைப்படத்துறையினைச் சேர்ந்த பெண் கலைஞர்கள் மற்றும் தொழிலாளர்களின் குற்றச்சாட்டுகளை விவரிக்கும் கேமா குழு அறிக்கை வெளியானதைத் தொடர்ந்து, மலையாளத் திரைப்பட கலைஞர்கள் சங்கம் இதன் முழு நிர்வாகக் குழுவையும் கலைத்தது. இரண்டாவது முறையாக தலைவராகப் பணியாற்றிய மோகன்லால், நிர்வாகக் குழு கலைப்பால் பாதிக்கப்பட்டவர்களில் ஒருவர்.
# மாணிக்காடு

**மாணிக்காடு** (*Manikgad* ) என்பது இந்தியாவின் கெராகில்லா மாணிக்கட் பகுதியில் உள்ள ஒரு மலைக்கோட்டை மற்றும் கோயில் ஆகும். சுருள் மலைகளுக்கு இடையில் அமைந்துள்ள இந்தக் கோயில் பிரபலமான நடைப்பயண இடமாகும். மாவல் (புனே) முதல் கடலோரத் துறைமுகங்கள் வரையிலான வர்த்தகப் பாதையை மேற்பார்வையிடுவதற்காக மாணிக்கட் கட்டப்பட்டது. இந்தக் கோட்டை பன்வேலிலிருந்து 27 கி. மீ. தொலைவில் உள்ள வசிவாலி (ரசாயணி மிட்க்) அருகே அமைந்துள்ளது.
# மாணிக்காடு

## வரலாறு

மாணிக்காடு கோட்டை சர்க்கேல் கனோஜி ஆங்க்ரே என்பவரால் கட்டப்பட்டது. க்னோசியிடம் 1718ஆம் ஆண்டில் பேஷவாக்கள் சரணடைந்தனர்.
# மாணிக்காடு

## விளக்கம்

கோட்டையின் இடிபாடுகள் மட்டுமே தற்போது எஞ்சியுள்ளன. கோட்டையில் உள்ள ஒரு பெரிய பாறை-வெட்டு தொட்டி "தர்யா டேக்" என்று அழைக்கப்படுகிறது. ஒரு சிறிய சிவலிங்கமும் ஒரு சில சிறிய பாறை நீரூற்றுகளும் உள்ளன. கணேசு வாயில் மட்டுமே எஞ்சிய அமைப்பாகும். சுண்ணாம்பு கலப்பதற்காகப் பாறையில் ஒரு வட்ட அகழி வெட்டப்பட்டுள்ளது. அருகிலுள்ள பிற கோட்டைகளில் கர்னாலா, பிரபால்காட், சந்தேரி, மலாங் காட், இர்சல்கட், சோண்டாய், லோககாட், விசாபூர் மற்றும் சங்கி ஆகியவை அடங்கும்.
# மோதிராம் கோலி

**மோதிராம் கோலி** (Motiram Koli) இந்தியாவைச் சேர்ந்த ஓர் அரசியல்வாதியாவார். மோதிராம் பூனம்ராம்சி கோலி என்ற இயற்பெயரால் அறியப்படுகிறார். ஒரு சமூக சேவகராகவும் இந்திய தேசிய காங்கிரசு கட்சியின் உறுப்பினராகவும் இவர் அறியப்படுகிறார். இரியோடர் சட்டமன்றத் தொகுதியிலிருந்து தேர்ந்தெடுக்கப்பட்டு இராசத்தான் சட்டமன்றத்தின் தற்போதைய உறுப்பினராக உள்ளார் மோதிராம் கோலி 2023 இராசத்தான் சட்டப்பேரவைத் தேர்தலில் பாரதிய சனதா கட்சியைச் சேர்ந்த ஜகாசி ராம் கோலியை 3,564 வாக்குகள் வித்தியாசத்தில் தோற்கடித்தார்.
# மோதிராம் கோலி

## அரசியல் வாழ்க்கை

- 2008, பிரதான், இரியோதர் பஞ்சாயத்து சமிதி
- 2023, இராசத்தான் சட்டமன்ற தேர்தலில் போட்டியிட்டு 2023 ஆம் ஆண்டிற்கான இராசத்தான் சட்டப்பேரவை உறுப்பினர்.
# கலுராம் மேக்வால்

**கலுராம் மேக்வால்** (Kaluram Meghwal) இந்தியாவைச் சேர்ந்த ஓர் அரசியல்வாதியாவார். 1970 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். தற்போது இராசத்தான் சட்டமன்றத்தின் 15 ஆவது மற்றும் 16 ஆவது சட்டமன்ற உறுப்பினராக தேகு தொகுதியில் போட்டியிட்டு வென்று பணியாற்றுகிறார். இவர் பாரதிய சனதா கட்சி<nowiki/>யில் உறுப்பினராக உள்ளார்  
2018 முதல் 2023 வரை, இவர் முதல் முறையாக தேகு சட்டமன்றத் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.  
2023 ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, தேகு சட்டமன்றத் தொகுதியில் இருந்து சட்டமன்ற உறுப்பினராகத் மீண்டும் தேர்ந்தெடுக்கப்பட்டார், இந்திய தேசிய காங்கிரசு கட்சி வேட்பாளரான சேத்ராஜை 22,294 வாக்குகள் வித்தியாசத்தில் இவர் தோற்கடித்தார்.
# வான் சுனைடி துங்கு ஜாபார்

**வான் சுனைடி துங்கு ஜாபார்** (ஆங்கிலம்; *Wan Junaidi bin Tuanku Jaafar*; மலாய்: *Tuan Yang Terutama Tun Pehin Sri Dr. Haji Wan Junaidi bin Tuanku Jaafar*) (பிறப்பு: 1 பிப்ரவரி 1946) என்பவர் ஒரு மலேசிய அரசியல்வாதி; வழக்கறிஞர்; நூலாசிரியர்; காவல்துறை அதிகாரி ஆவார். சரவாக் மாநிலத்தின் மிக மூத்த அரசியல்வாதிகளில் ஒருவராக அறியப்படுகிறார்.  
இவர் 2024 மலேசியா, சரவாக் மாநிலத்தின் 8-ஆவது ஆளுநர் பதவி வகித்தவர் ஆவார். இவர் சரவாக் கட்சிகள் கூட்டணியின் (GPS) ஓர் உறுப்புக் கட்சியான ஐக்கிய பாரம்பரிய பூமிபுத்ரா கட்சியின் (PBB) மூத்த தலைவர்களில் ஒருவராவார்.
# வான் சுனைடி துங்கு ஜாபார்

## பதவிகள்

- 8-ஆவது **சரவாக் ஆளுநர்** (26 சனவரி 2024)
- 19-ஆவது மேலவைத் தலைவர் (19 சூன் 2023 - 19 சனவரி 2024)
- செனட்டர் (19 சூன் 2023 - 19 சனவரி 2024)
- மக்களவை துணைத்தலைவர் (28 ஏப்ரல் 2008 - 4 மார்ச் 2013)
- பிரதமர் துறை அமைச்சர் (2021 - 2022)
- கூட்டுறவு மேம்பாட்டு அமைச்சர் (2020 - 2021)
- இயற்கை வளங்கள் அமைச்சர் (2015 -2018)
- மலேசிய உள்துறை துணையமைச்சர் (2013 -2015)
- மூத்த உறுப்பினர் ஐக்கிய பாரம்பரிய பூமிபுத்ரா கட்சி
- சாந்துபோங் மக்களவைத் தொகுதி உறுப்பினர் (2004 - 2022)
- பத்தாங் லுப்பார் மக்களவைத் தொகுதி உறுப்பினர் (1990 - 2004)
# வான் சுனைடி துங்கு ஜாபார்

## வாழ்க்கை

வான் சுனைடி துங்கு ஜாபார், 1 பிப்ரவரி 1946 அன்று கம்போங் பெண்டாம், சாடோங் ஜெயா, சிமுஞ்சான், பிரித்தானிய சரவாக் முடியாட்சியில் (சரவாக்) பிறந்தார். 1956 முதல் 1958 வரை அவர் தன் ஆரம்பக் கல்வியை கம்போங் பெண்டாம் ராக்யாட் பள்ளியில் பெற்றார்.  
பின்னர், 1959 முதல் 1960 வரை சிமுஞ்சான் அபாங் மான் மேல்நிலைப் பள்ளியில் பயின்றார். அதைத் தொடர்ந்து 1961 முதல் 1963 வரை கூச்சிங்கில் மதராசா பள்ளியில் பயின்றார். அவர் 17-ஆவது வயதில் ஆஸ்திரேலிய பொறியாளர் அமைப்பின் சாலை அமைப்பபுத் திட்டத்தில் பொதுப்பணித் துறையில் சேர்ந்தார்.
# வான் சுனைடி துங்கு ஜாபார்

## வாழ்க்கை

### அரச மலேசிய காவல் துறை

பின்னர் மார்ச் 1964-இல், அரச மலேசிய காவல்துறையில் (Royal Malaysia Police) சேர்ந்து, அதே ஆண்டு கோலாலம்பூரில் காவல்துறைப் பயிற்சியை முடித்தார்.
- - Order of Loyalty to the Crown of Malaysia (**PSM**) – **Tan Sri** (2023)
- - Order of Meritorious Service (**PJN**) – **Datuk** (2003)
- - Order of Loyalty to the Crown of Malaysia (**JSM**) (2000)
- :
- - Most Exalted Order of the Star of Sarawak (**SBS**) – **Pehin Sri** (2024)
- - Most Exalted Order of the Star of Sarawak (**PNBS**) – **Dato Sri** (2014)
- - Most Exalted Order of the Star of Sarawak (**JBS**)
- - Most Exalted Order of the Star of Sarawak (**PBS**)
- :
- - Exalted Order of Malacca (**DGSM**) – **Datuk Seri** (2017)
# வான் சுனைடி துங்கு ஜாபார்

## தேர்தல் முடிவுகள்

**'''மலேசிய மக்களவை'''**  
| 1990 | **P162 பத்தாங் லுப்பார்** | வான் சுனைடி துங்கு ஜாபார்
(பூமிபுத்ரா கட்சி) (PBB) | **5,795** | **54.43%** | வான் அபீப் முகமது
(சரவாக் மலேசிய மக்கள் சங்கம்) (PERMAS) | 3,130 | 29.40% | 10,813 | 2,665 | 66.97% |
| --- | --- | --- | --- | --- | --- | --- | --- | --- | --- | --- |
| அபாங் இசுமாயில்
(சுயேச்சை) | 1,722 | 16.17% |  |  |  |  |  |  |  |  |
| 1995 | **P174 பத்தாங் லுப்பார்** | வான் சுனைடி துங்கு ஜாபார்
(பூமிபுத்ரா கட்சி) (PBB) | N/A | N/A |  |  |  |  |  |  |
| 1999 | **P175 பத்தாங் லுப்பார்** | வான் சுனைடி துங்கு ஜாபார்
(பூமிபுத்ரா கட்சி) (PBB) | **7,903** | **74.61%** | சையது அசுமி
(சரவாக் கட்சி) (STAR) | 2,689 | 25.39% | 10,944 | 5,214 | 57.85% |
| 2004 | **P193 சாந்துபோங்** | வான் சுனைடி துங்கு ஜாபார்
(பூமிபுத்ரா கட்சி) (PBB) | **12,590** | **86.11%** | இட்ரிசு புகாரி
(சுயேச்சை) | 2,030 | 13.89% | 14,902 | 10,560 | 64.13% |
| 2008 | வான் சுனைடி துங்கு ஜாபார்
(பூமிபுத்ரா கட்சி) (PBB) | **15,800** | **80.39%** | ரகமாட் ஐடில்
(பிகேஆர்) | 3,855 | 19.61% | 19,959 | 11,945 | 64.73% |  |
| 2013 | வான் சுனைடி துங்கு ஜாபார்
(பூமிபுத்ரா கட்சி) (PBB) | **24,655** | **85.57%** | சுல்ருசுடி முகமது
(பிகேஆர்) | 3,719 | 12.91% | 29,286 | 20,936 | 79.12% |  |
| அபான்டி செமான்
(சுயேச்சை) | 233 | 0.81% |  |  |  |  |  |  |  |  |
| முரா காதிர்
(சரவாக் கட்சி) (STAR) | 206 | 0.71% |  |  |  |  |  |  |  |  |
| 2018 | வான் சுனைடி துங்கு ஜாபார்
(பூமிபுத்ரா கட்சி) (PBB) | **26,379** | **79.28%** | முகமது பிட்சுவான் சைதி
(அமாணா) | 6,894 | 20.72% | 33,868 | 19,485 | 74.23% | } |
# நீலு புலே

**நீலு புலே** (*Nilu Phule*; 4 ஏப்ரல் 1930 - 13 ஜூலை 2009) மராத்தித் திரைப்படத்துறை மற்றும் மராத்தி நாடகங்களில் நடித்ததற்காக அறியப்பட்ட ஓர் இந்திய நடிகர் ஆவார். நீலு புலே தனது திரைப்பட வாழ்க்கையில் சுமார் 250 மராத்தி மற்றும் இந்தித் திரைப்படங்களில் நடித்துள்ளார். இவர் திரைப்படங்களில் முக்கிய எதிர்மறை பாத்திரங்களிலேயே மிகவும் அதிகளவில் நடித்தார். மேலும் புனேவைச் சேர்ந்த விடுதலை இயக்க வீரரும் ஆவார்.  
சமூக சேவகரான புலே இராட்டிரிய சேவா தளம் என்ற சமூக அமைப்புடன் தொடர்புடையவர். இவருக்கு இந்தியக் குடியரசுத் தலைவரிடமிருந்து 1991இல் சங்கீத நாடக அகாதமி விருது வழங்கப்பட்டது.
# நீலு புலே

## ஆரம்பகால வாழ்க்கை

புலே 1930 ஆம் ஆண்டில் புனேவில் ஒரு இந்துக் குடும்பத்தில் **நீலகண்ட கிருஷ்ணாஜி புலே** என்ற பெயரில் பிறந்தார்.  
புலே 17 வயதில் புனேவில் உள்ள ஆயுதப்படை மருத்துவக் கல்லூரியில் தோட்டக்காரராக பணியில் சேர்ந்தார். இப்பணியில் இவருக்கு மாதத்திற்கு 80 ரூபாய் சம்பளம் கிடைத்தது. அதில் 10 ரூபாயை தான் செயல்பட்ட இராட்டிரிய சேவா தளம் அமைப்புக்கு நன்கொடை அளித்தார். தோட்டக்கலை வாழ்க்கையைத் தொடர விரும்பினார். ஆனால் நிதி உதவி இல்லாததால், நாற்றுமேடை பணிகளைத் தொடங்க முடியவில்லை. இந்த நேரத்தில், தனது 20 வயதில், நீலு இரவீந்திரநாத் தாகூரின் எழுத்துக்களால் ஈர்க்கப்பட்டார். மேலும் *உத்யான்* என்ற நாடகத்தையும் எழுதினார். 1957 இந்தியப் பொதுத் தேர்தலின் போது *எத்யா கபாலச்சே கம் நகி* என்ற நாடகத்திற்கு இசையமைத்து நல்ல பெயரைப் பெற்றார்.  
1983 ஆம் ஆண்டு வெளியான இந்தித் திரைப்படமான *கூலி* படத்தில் 'நாது மாமா' என்ற கதாபாத்திரத்தில் இவர் அமிதாப் பச்சனுடன் பணியாற்றினார்.  
மே 2013 இல், அமெரிக்க வணிக இதழான போர்ப்ஸின் இந்திய பதிப்பான போர்ப்ஸ் இந்தியா, இந்தியத் திரைப்படத்தின் 25 சிறந்த நடிகர்களின் பட்டியலில் *சாம்னா* படத்தில் இந்துராவ் தோண்டே பாட்டீலாக புலே நடித்த நடிப்பும் அடங்கியிருந்து.
# நீலு புலே

## இறப்பு

நீலு புலே 13 ஜூலை 2009 அன்று, தனது 79 வயதில், உணவுக்குழாய் புற்றுநோயால் இறந்தார். இவரது மனைவி இரஜனி புலே 2011 இல் இறந்தார். இவர்களுக்கு கார்க்கி புலே தட்டே என்ற ஒரு மகள் உள்ளார்.
# பத்தாங் லுப்பார் மக்களவைத் தொகுதி

பத்தாங் லுப்பார் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து பத்தாங் லுப்பார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பத்தாங் லுப்பார் மக்களவைத் தொகுதி

## செரி அமான் பிரிவு

செரி அமான் பிரிவு (*Sri Aman Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். முன்பு செரி அமான் பிரிவு; சரவாக்கின் இரண்டாம் பிரிவின் (*Second Division*) ஒரு பகுதியாக இருந்தது. இது முன்பு சிமாங்காங் மாவட்டம் (*Simanggang District*) என்று அழைக்கப்பட்டது.  
1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (*Division*) முறை இன்றும் நீடிக்கிறது. முன்பு ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.
# பத்தாங் லுப்பார் மக்களவைத் தொகுதி

## செரி அமான் பிரிவு

### பத்தாங் ஆய் தேசிய பூங்கா

செரி அமான் பிரிவின் மொத்த பரப்பளவு 5,466.7 சதுர கி.மீ. 2020-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 111,400. இன ரீதியாக, மக்கள்தொகை பெரும்பாலும் இபான், சீனர், மலாய்க்காரர் மற்றும் மெலனாவ் மக்களாகும். இவர்களில் சீனர் மக்கள் தான் பெரும்பான்மையில் உள்ளனர்.  
செரி அமான் பிரிவில் பத்தாங் ஆய் தேசியப் பூங்கா (*Batang Ai National Park*) உள்ளது; மாலுடாம் தேசியப் பூங்கா (*Maludam National Park*) ஆகிய புகழ் வாய்ந்த தேசிய பூங்காக்கள் சுற்றுலா ஈர்ப்புகளாக உள்ளன.
# பத்தாங் லுப்பார் மக்களவைத் தொகுதி

## பத்தாங் லுப்பார் மக்களவைத் தொகுதி

| பத்தாங் லுப்பார் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P128 | 1971-1974 | எட்வின் தங்குன்
*(Edwin Tangkun)* | **** |
| 4-ஆவது மக்களவை | P138 | 1974-1978 |  |  |
| 5-ஆவது மக்களவை | 1978-1982 | ****
<small></small> |  |  |
| 6-ஆவது மக்களவை | 1982-1986 | **சுயேச்சை** |  |  |
| 7-ஆவது மக்களவை | P161 | 1986-1990 | டேனியல் தாஜம் மிரி
*(Daniel Tajem Miri)* | ****
<small></small> |
| 8-ஆவது மக்களவை | P162 | 1990-1995 | வான் சுனைடி துங்கு ஜாபார்
*(Wan Junaidi Tuanku Jaafar)* | ****
<small></small> |
| 9-ஆவது மக்களவை | P174 | 1995-1999 |  |  |
| 10-ஆவது மக்களவை | P175 | 1999-2004 |  |  |
| 11-ஆவது மக்களவை | P201 | 2004-2008 | ரொகானி அப்துல் கரீம்
*(Rohani Abdul Karim)* |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | முகமட் சபிசான் கெப்லி
*(Mohamad Shafizan Kepli)* | } |  |
# சரவாக் தயாக் மக்கள் கட்சி

**சரவாக் தயாக் மக்கள் கட்சி** (ஆங்கிலம்: *Sarawak Dayak People's Party*; மலாய்: *Parti Bansa Dayak Sarawak*) (**PBDS**) என்பது மலேசியா, சரவாக் மாநிலத்தில் இயங்கிய ஓர் அரசியல் கட்சியாகும். இந்தக் கட்சி சரவாக் தயாக்கு பூர்வீக மக்களைச் சார்ந்த ஓர் அரசியல் கட்சியாக உருவாக்கப்பட்டது.  
1983-இல், டான்ஸ்ரீ டத்தோ அமர் லியோ மோகி அனாக் ஐரோக் (Datuk Amar Leo Moggie Irok) என்பவரால் உருவாக்கப்பட்ட இந்தக் கட்சி, சரவாக் தேசிய கட்சியில் இருந்து (SNAP) பிரிந்து சென்ற கட்சியாகும். இந்தக் கட்சி1987 சரவாக் மாநிலத் தேர்தலில் 15 இடங்களை வென்றது. அதன் பங்காளிக் கட்சியான சரவாக் மலேசிய மக்கள் சங்கம் (PERMAS) 5 இடங்களை மட்டுமே வென்றது.
# சரவாக் தயாக் மக்கள் கட்சி

## பொது

தலைமைத்துவ நெருக்கடியின் காரணமாக, முதலில் 2003-ஆம் ஆண்டிலும் இரண்டாவதாக 2004-ஆம் ஆண்டிலும் சரவாக் தயாக் மக்கள் கட்சி இரண்டு முறை கலைக்கப்பட்டது.  
சரவாக் தயாக் மக்கள் கட்சியின் கலைப்பு, மேலும் இரண்டு புதிய கட்சிகளை உருவாக்க வழிவகுத்தது; ஒன்று சரவாக் மக்கள் கட்சி (PRS). சரவாக் மக்கள் கட்சி 2004-இல் பாரிசான் நேசனல் கூட்டணியுடன் சேர்வதற்கு அனுமதிக்கப்பட்டது. மற்றொரு கட்சியான மலேசிய தயாக் காங்கிரசு கட்சி (Malaysian Dayak Congress) (MDC) சங்கங்களின் பதிவாளரிடம்(RoS) பதிவு செய்யத் தவறிவிட்டது.
# உத்கீர் கோட்டை

**உத்கீர் கோட்டை** (*Udgir Fort*) என்பது இந்தியாவின் மகாராட்டிராவின் லாத்தூர் மாவட்டத்தில் உள்ள உத்கீர் நகரில் உள்ள ஒரு கோட்டை ஆகும். இக்கோட்டை பகமானிக்கு முந்தைய காலத்தில் கட்டப்பட்டது. சதாசிவ்ராவ் பாவ் தலைமையிலான மராத்தியர்கள் நிஜாமைத் தோற்கடித்த 1760ஆம் ஆண்டின் வரலாற்றுச் சிறப்புமிக்க உத்கீர் போரின் மூலம் இது பிரபலமானது. இதன் பிறகு உத்கீர் ஒப்பந்தம் கையெழுத்தானது. இந்தக் கோட்டைக்கு இந்து துறவி உதயகிரி ரிஷி நினைவாகப் பெயர் சூட்டப்பட்டுள்ளது.  
சுற்றியுள்ள மலைகள் முழுவதும் சிதறிக்கிடக்கும் வகையில், அசாதாரணமான வெள்ளை களிமண்ணால் கட்டப்பட்ட பல பழைய தரைப்படை கண்காணிப்பு இடங்கள் மற்றும் ஓய்வு இல்லங்கள் உள்ளன. இருப்பினும், அனைத்தும் நீண்ட காலமாகப் பழுதடைந்துவிட்டன. உத்கீர் கோட்டையில் பால்கி மற்றும் பீதர் கோட்டைகளுடன் இணைக்கும் ஆழமான சுரங்கப்பாதையும் இருக்கலாம்.  
இந்தக் கோட்டை 40 அடி ஆழம் (12 மீ) உள்ள அகழியால் சூழப்பட்டுள்ளது. மேலும் பல அரண்மனைகளும் இங்குக் காணப்படுகின்றது. தரை மட்டத்திற்குக் கீழே 60 அடி (18 மீ) ஆழத்தில் உதய்கீர் மகாராஜின் சமாதியும் உள்ளது. பல நூற்றாண்டுகளாக உள்ளூர் முஸ்லீம் ஆட்சியாளர்களால் அறிவு மற்றும் கலாச்சாரத்தை மேம்படுத்தியதற்குச் சான்றளிக்கும் அரபு மற்றும் பாரசீக மொழியில் எழுதப்பட்ட சில அரிய கல்வெட்டுகள் இதில் உள்ளன.
# கவனை கோட்டை

**கவனைக் கோட்டை** (*Kavnai fort*) என்பது இந்திய மாநிலமான மகாராட்டிராவின் நாசிக் மாவட்டத்தின் இகத்புரி வட்டத்தில் உள்ள கவனைக் கிராமத்திற்கு வடக்கே ஒரு குன்றில் அமைந்துள்ளது. பிரதான வாயில் மற்றும் ஒரு சிறிய குளம் மட்டுமே மீதமுள்ள கட்டமைப்புகள் ஆகும்.
# கவனை கோட்டை

## புவியியல்

கவனைக் கிராமம் இகத்புரி சாலை வழியாக இணைக்கப்பட்டுள்ளது. இகத்புரியிலிருந்து 18 கிலோமீட்டர் தொலைவில் இக்கோட்டை அமைந்துள்ளது. கபிலதீர்த் கவனைக் கிராமத்திற்கு அருகில் அமைந்துள்ளது.  
கோட்டையினை அடைய கவனைப் பகுதியிலிருந்து தொடங்கும் ஒரு மலைத்தொடரின் பாதை வழியே செல்லவேண்டும். கடைசி மலை ஏற்றம் செங்குத்தாக உள்ளது. மோசமான பாறைகளில் வெட்டப்பட்ட படிகள் ஏணி போன்று அமைந்துள்ளது.
# கவனை கோட்டை

## வரலாறு

இந்தக் கோட்டை முகலாயர்களால் கட்டப்பட்டது. உத்கீர் போருக்குப் பிறகு (1760) ஒப்பந்தத்தின் விதிமுறைகளின் கீழ் இது நிஜாமால் பேஷ்வாக்களுக்கு வழங்கப்பட்டது. இந்தக் கோட்டையும், திரிங்கல்வாடி மற்றும் பதினைந்து பிற கோட்டைகளும் படைத்தலைவர் பிரிக்சு தலைமையில் பிரித்தானியத் தரைப்படையால் கைப்பற்றப்பட்டன.
# சுர்ஜித் கோபிநாத்

**சுர்ஜித் கோபிநாத்** (*Surjithu Gopinadh*) என்பவர் ஒரு மலையாளத் திரைப்பட நடிகர் ஆவார். 2008ஆம் ஆண்டு ரூபேஷ் பால் இயக்கி சுரேஷ் கோபி கதாநாயகனாக நடித்த *மை மதர்சு லேப்டாப்* படத்தில் நடித்துள்ளார். சார்லி படத்தில் இவரின் *ஆடு அப்புடி* கதாபாத்திரம் அதிகம் கவனிக்கப்பட்டது. பாண்டிச்சேரி பல்கலைக்கழகத்தின் நாடகப் பள்ளியில் நாடகப் படிப்பை முடித்த இவர் நாடகங்களை இயக்கி நடிக்கத்தொடங்கினார். இதுவரை கோபிநாத் சுமார் முப்பது படங்களில் நடித்துள்ளார்.
# புஞ்சாக் போர்னியோ மக்களவைத் தொகுதி

புஞ்சாக் போர்னியோ மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2018-ஆம் ஆண்டில் இருந்து புஞ்சாக் போர்னியோ மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# புஞ்சாக் போர்னியோ மக்களவைத் தொகுதி

## செரியான் பிரிவு

செரியான் பிரிவு (*Serian Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.  
1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (*Division*) முறை இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.
# புஞ்சாக் போர்னியோ மக்களவைத் தொகுதி

## செரியான் பிரிவு

### செரியான் நகரம்

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் செரியான் பிரிவு அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள். செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது.  
காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம். அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவு என அறியப்படுகிறது.
# புஞ்சாக் போர்னியோ மக்களவைத் தொகுதி

## புஞ்சாக் போர்னியோ மக்களவைத் தொகுதி

| புஞ்சாக் போர்னியோ நாடாளுமன்ற உறுப்பினர்கள் (2018 - 2023) |  |  |  |  |
| --- | --- | --- | --- | --- |
| 14-ஆவது மக்களவை | P198 | 2018-2020 | வில்லி மோங்கின்
*(Willie Mongin)* | ****
<small> |
| 2020-2022 | ****
<small></small> |  |  |  |
| 2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# ஆண்டிச்சிப்பாறை

**ஆண்டிச்சிப்பாறை** என்பது தென்னிந்தியாவில் தமிழ்நாட்டில் திருநெல்வேலி மாவட்டத்தில் அமைந்துள்ள ஒரு தொல்லியல் முக்கியத்துவம் வாய்ந்த தளமாகும். இது திருநெல்வேலி மாவட்டம் சீவலப்பேரியிலிருந்து இரண்டு மைல் தொலைவிலுள்ள பதினாலாம்பேரி கிராமத்திற்கு அருகில் அமைந்துள்ளது. இங்குள்ள பாறையில் அமைந்துள்ள குடைவரைக்கோவில் ஆண்டிச்சிப்பாறை குடைவரைக்கோயில் எனப்படுகிறது. இது கங்கைகொண்டானுக்கு அருகில் இருப்பதால் கங்கைகொண்டான் குடைவரைக்கோவில் என்றும் அழைக்கப்படுகிறது.
# தெபெடு மாவட்டம்

**தெபெடு மாவட்டம்** (மலாய் மொழி: *Daerah Tebedu*; ஆங்கிலம்: *Tebedu District*) என்பது மலேசியா, சரவாக், செரியான் பிரிவில் உள்ள ஒரு மாவட்டம். இந்த மாவட்டத்தின் நிர்வாக மையமாக தெபெடு நகரம் (*Tebedu*) விளங்குகிறது.  
இதற்கு முன்னர், தெபெடு மாவட்டம் செரியான் மாவட்டத்தின் கீழ் ஒரு துணை மாவட்டமாக இருந்தது. இந்த மாவட்டத்தின் பெரும்பான்மையான மக்கள் பிடாயூ இனக்குழுவைச் சேர்ந்தவர்கள்.
# தெபெடு மாவட்டம்

## பொது

தெபெடு மாவட்டம் 421 சதுர கிலோமீட்டர் பரப்பளவைக் கொண்டுள்ளது. இந்த மாவட்டம் இந்தோனேசியா-மலேசியா எல்லையின் முதல் பன்னாட்டு நுழைவாயிலாக அமைகிறது. அந்த வகையில் இந்த மாவட்டம் மேற்கு கலிமந்தனில் உள்ள பொந்தியானாக் நகரத்தையும் சரவாக்கில் உள்ள கூச்சிங் நகரத்தையும் இணைக்கிறது.அத்துடன் தெபெடு குடிவரவு வளாகம், இரு நாடுகளுக்கும் இடையிலான எல்லையில் கட்டப்பட்டது.  
1991-இல், 57,000-க்கும் மேற்பட்ட இந்தோனேசியர்கள் மேற்கு கலிமந்தான் மற்றும் தெபெடு மாவட்டத்திற்கு இடையே அமைந்துள்ள குடியேற்ற மையத்தைப் பயன்படுத்தி, எந்திகோங் வழியாக மலேசியாவிற்குள் நுழைந்தனர்.
# நீதிபதி (1983 திரைப்படம்)

**நீதிபதி** (*Neethibathi*) என்பது 1983 ஆம் ஆண்டு வெளியான இந்தியத் தமிழ் சட்ட நாடகத் திரைப்படமாகும். ஆர். கிருஷ்ணமூர்த்தி இயக்கிய இப்படத்தை சுரேஷ் பாலாஜி தயாரித்தார். இதில் சிவாஜி கணேசன், கே. ஆர். விஜயா ஆகியோர் முதன்மைப் பாத்திரங்களில் நடித்தனர். இது 1982 ஆண்டு வெளியான *நீதிபதி சவுத்ரி* என்ற தெலுங்கு படத்தின் மறுஆக்கம் ஆகும். நீதிபதி 1983 சனவரி 26 அன்று வெளியானது.